b'\n_START_ARTICLE_\nEtimologija\n_START_PARAGRAPH_\nEtimolog\xc3\xadja (gr\xc5\xa1ko \xe1\xbc\x90\xcf\x84\xcf\x85\xce\xbc\xce\xbf\xce\xbb\xce\xbf\xce\xb3\xce\xaf\xce\xb1: \xc3\xa9tymolog\xc3\xada < etimon (\xe1\xbc\x90\xcf\x84\xcf\x85\xce\xbc\xce\xbf\xcf\x82: \xc3\xa9tymos) - resni\xc4\x8den, pravi + \xce\xbb\xce\xbf\xce\xb3\xce\xbf\xcf\x82: l\xc3\xb3gos - beseda, govor; pojem; misel, razum, mi\xc5\xa1ljenje, presojanje; ra\xc4\x8dunanje, veda + pripona \xce\xb9\xce\xb1) je znanstvena jezikoslovna veda, ki se ukvarja z izvorom besed v dolo\xc4\x8denem jeziku.\n_START_SECTION_\nLjudska etimologija\n_START_PARAGRAPH_\nLjudska etimologija poimenuje lai\xc4\x8dno razlago besed, ki temelji zgolj na glasovni ali pisni ter pomenski podobnosti dveh besed. Brez uvida v razvoj jezikov, primerjave starej\xc5\xa1ih pisnih virov ter poznavanja posebnosti starej\xc5\xa1ih zapisov, pa tudi zgodovinskih in kulturnih posebnosti, pogosto povezuje napa\xc4\x8dne besede. Ljudska etimologija mo\xc4\x8dno vpliva na dojemanje imen in prenovitve frazemov, zato se izkori\xc5\xa1\xc4\x8da v nekaterih besednih igrah.'